
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΤΕΥΧΟΣ ΔΕΥΤΕΡΟ _ Αρ. Φύλλου 85 

10 Φεβρουάριου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΕΙΣ ΜΝΗΜΗΝ ΝΙΚΟΛΑΟΥ ΚΑΙ 
ΚΟΥΚΑΣ ΚΩΝΣΤΑΝΤΙΝΙΔΗ» και κύρωση του Οργα¬ 
νισμού αυτού . 1 

Έγκριση σύστασης του κοινωφελούς ιδρύματος με την 
επωνυμία «ΥΠΟΤΡΟΦΙΑΙ ΝΙΚΟΛΗ ΤΗΣ ΣΠΑΘΑΡΑ- 
ΝΙΚΑΣ» και κύρωση του οργανισμού αυτού . 2 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χορήγηση άδειας μεταστεγάσεως Ανώτερης Επαγγελ¬ 
ματικής Σχολής Χορού. 3 

Τροποποίηση της συστατικής πράξης του Νομικού 
Προσώπου με την επωνυμία «2η Ενιαία Σχολική Επι¬ 
τροπή 1ου και 2ου Δημοτικών Σχολείων Λουτρα¬ 
κιού» Ν. Κορινθίας . 4 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΕΙΣ ΜΝΗΜΗΝ ΝΙΚΟΛΑΟΥ ΚΑΙ 
ΚΟΥΚΑΣ ΚΩΝΣΤΑΝΤΙΝΙΔΗ» και κύρωση του Οργανι¬ 
σμού αυτού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 4469/31.5.1993 πράξη της συμβολαιογρά¬ 
φου Θεσσαλονίκης Ελένης Βασ. Αδάμου, όπως αυτή τρο¬ 
ποποιήθηκε με την αριθ. 4611 /23.9.1993 πράξη της ίδιας 
συμβολαιογράφου, με την οποία ο Κων/νος Τριανταφύλ- 
λου Κωνσταντινίδης σύστησε κοινωφελές ίδρυμα με την 
επωνυμία «ΙΔΡΥΜΑ ΕΙΣ ΜΝΗΜΗΝ ΝΙΚΟΛΑΟΥ ΚΑΙ ΚΟΥ- 
ΚΑΣ ΚΩΝΣΤΑΝΤΙΝΙΔΗ» και με έδρα την πόλη των Γρεβε- 
νών. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 8.11.1993 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. Γ.Υ. 5246/14.10.1993 απόφαση του Πρω¬ 
θυπουργού και του Υπουργού Οικονομικών, με την οποία 
ανατέθηκαν αρμοδιότητες στους Υφυπουργούς Οικονο¬ 
μικών (ΦΕΚ 829/Β/20.10.1993). 


Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΕΙΣ ΜΝΗΜΗΝ ΝΙΚΟΛΑΟΥ ΚΑΙ 
ΚΟΥΚΑΣ ΚΩΝΣΤΑΝΤΙΝΙΔΗ», η οποία έγινε από τον Κων- 
/νο Τριανταφύλλου Κων 4 σταντινίδη με την αριθ. 4469/ 

31.5.1993 πράξη της συμβολαιογράφου Ελένης Βασ. 
Αδάμου, όπως αυτή τροποποιήθηκε με την αριθ. 4611/ 

23.9.1993 πράξη της ίδιας συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Εθνικής Παιδείας και θρησκευμάτων 
και διέπεται από τις διατάξεις της παραπάνω συστατικής 
του πράξης, του παρακάτω οργανισμού, του Α.Ν. 2039/ 
1939 και των διαταγμάτων που εκδόθηκαν ή θα εκδο- 
θούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία (13) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΙΔΡΥΜΑ ΕΙΣ ΜΝΗΜΗΝ ΝΙΚΟΛΑΟΥ ΚΑΙ 
ΚΟΥΚΑΣ ΚΩΝΣΤΑΝΤΙΝΙΔΗ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΕΙΣ 
ΜΝΗΜΗΝ ΝΙΚΟΛΑΟΥ ΚΑΙ ΚΟΥΚΑΣ ΚΩΝΣΤΑΝΤΙΝΙΔΗ», 
που συστήθηκε από τον Κων/νο Τριανταφύλλου Κωνστα- 
ντινίδη με την αριθ. 4469/31.5.1993 πράξη της συμβο¬ 
λαιογράφου Θεσσαλονίκης Ελένης Βασ. Αδάμου, όπως 
αυτή τροποποιήθηκε με την αριθ. 4611 /23.9.1993 πράξη 
της ίδιας συμβολαιογράφου, αποτελεί νομικό πρόσωπο 
ιδιωτικού δικαίου και διέπεται από τις διατάξεις της παρα¬ 
πάνω συστατικής πράξης, του παρόντος οργανισμού, του 
Α.Ν. 2039/39 όπως κάθε φορά ισχύει ο νόμος αυτός και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

2. Έδρα του ιδρύματος είναι η πόλη των Γρεβενών. 

3. Η σφραγίδα του ιδρύματος είναι στρογγυλή και ανα- 






768 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Αρθρο 2 

Σκοπός 

Σκοπός του ιδρύματος είναι η βράβευση από τους τό¬ 
κους των καταθέσεων είκοσι επτά (27) αριστούχων μαθη¬ 
τών Δημοτικού, Γυμνασίου, Λυκείου και της Τεχνικής Σχο¬ 
λής της πόλης Γρεβενών, ήτοι ενός από την 5η και 6η τάξη 
των τεσσάρων (4) Δημοτικών Σχολείων, ενός από κάθε 
τάξη των τριών (3) Γυμνασίων, ενός από κάθε τάξη των 
τριών (3) Λυκείων και ενός από την Τεχνική Σχολή που συ¬ 
γκέντρωσαν την υψηλότερη βαθμολογία στα μαθήματα 
και διακρίθηκαν για το ήθος τους. 

Αρθρο 3 

Περιουσία - Πόροι 

1. Περιουσία του ιδρύματος αποτελούν Ομόλογα Ελλη¬ 
νικού Δημοσίου ετήσιας διάρκειας, αξίας επτά εκατομμυ¬ 
ρίων εννιακοσίων εξήντα επτά χιλιάδων εκατόν σαράντα 
έξι (7.967.146) δραχμών. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Αρθρο 4 

Διοίκηση 

1. Το ίδρυμα διοικείται από τετραμελές Διοικητικό Συμ¬ 
βούλιο που αποτελείται από τους κάθε φορά: 

α) Μητροπολίτη Γ ρεβενών, ως Πρόεδρο και Ταμία. 

β) Δήμαρχο Γ ρεβενών, ως Αντιπρόεδρο. 

γ) Νομάρχη Γρεβενών, ως μέλος. 

δ) Πρόεδρο του Δικηγορικού Συλλόγου, ως Γραμμα¬ 
τέα. 

2. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/39. 

3. Το Διοικητικό Συμβούλιο συνεδριάζει τακτικά κάθε 
χρόνο και έκτακτα οπότε το ζητήσει ο Πρόεδρος ή δύο (2) 
από τα μέλη του, με γραπτή αίτησή τους προς τον Πρόε¬ 
δρο, πάντοτε όμως έπειτα από πρόσκληση του Προέ¬ 
δρου. 

4. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

5. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

6. Σε περίπτωση που κάποιο μέλος του Διοικητικού 


Συμβουλίου απουσιάζει αδικαιολόγητα από δύο (2) συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 2 του παρόντος άρθρου. 

7. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στην οποία καταχωρίζονται όλες οι 
αποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

8. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος Οργανισμού του Α.Ν. 2039/39 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Θεσσαλονίκης) τον προϋπολογισμό 
και απολογισμό του ιδρύματος, σύμφωνα με τις διατάξεις 
των άρθρων 101 και 102 του Α.Ν. 2039/39 και του από 
20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό Ισολογισμό του Ενεργητικού και του 
Παθητικού του Ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεισών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Αρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτή, δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Αρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλλολογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου, που ορίζε¬ 
ται με απόφαση αυτού. 

Αρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 


γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. Μερικές από τις αρμοδιότητες του Ταμία 
μπορούν ν’ αναλάβουν άλλα όργανα ή πρόσωπα του ιδρύ¬ 
ματος με απόφαση του Διοικητικού Συμβουλίου αυτού, 
την ευθύνη όμως των ενεργειών τούτων θα έχει πάντοτε ο 
ταμίας. 

Αρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π. Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/39 και του από 20.12.1939 σχετικού Δ/τος 
(ΦΕΚ 552/Α/22.12.1939). 

Αρθρο 10 

Διαδικασία χορήγησης βραβείων μαθητών 

Το Διοικητικό Συμβούλιο του ιδρύματος κάθε χρόνο, με 
έγγραφό του ζητά από τα Δημοτικά, Γυμνάσια, Λύκεια, κα¬ 
θώς και την Τεχνική Σχολή της πόλης Γρεβενών κατά¬ 
σταση των μαθητών που συγκέντρωσαν την υψηλότερη 
βαθμολογία στα μαθήματα και διακρίθηκαν για το ήθος 
τους, προκειμένου να χορηγήσει τα βραβεία του άρθρου 2 
του Οργανισμού. 

Η επιλογή των υποψηφίων μαθητών θα γίνεται από το 
Διοικητικό Συμβούλιο του ιδρύματος με τη συνεργασία του 
Νομικού Προσώπου του Δήμου Γρεβενών με την επωνυ¬ 
μία «ΦΙΛΕΚΠΑΙΔΕΥΤΙΚΗ ΠΟΛΙΤΙΣΤΙΚΗ ΕΣΤΙΑ ΥΠΟΤΡΟ¬ 
ΦΙΩΝ ΔΗΜΟΥ ΓΡΕΒΕΝΩΝ». 

Το ποσό των χορηγουμένων βραβείων καθορίζεται με 
απόφαση του Διοικητικού Συμβουλίου ανάλογα με το 
ύψος των εσόδων του ιδρύματος. 

Εάν ο αριθμός των υποψηφίων - μαθητών για βράβευση 
είναι μεγαλύτερος από τον αριθμό των βραβείων που πρό¬ 
κειται να δοθούν κατά περίπτωση, γίνεται επιλογή μεταξύ 
τους με δημόσια κλήρωση. 

Αρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορηγουμένων βραβείων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Αρθρο 12 

Τροποποίηση - συμπλήρωση Οργανισμού 

Ο οργανισμός μπορεί να τροποποιηθεί ή να συμπληρω¬ 
θεί με Προεδρικό Διάταγμα, σύμφωνα με τις διατάξεις του 
άρθρου 98 του Α.Ν. 2039/39 και 110 και 119 του Αστικού 
Κώδικα, ύστερα από πρόταση του Διοικητικού Συμβουλίου 
αυτού. 

Αρθρο 13 

Διάλυση του Ιδρύματος - Τύχη περιουσίας αυτού 

1. Το Ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Γηροκομείο 
της Ιεράς Μητρόπολης Γρεβενών ως κεφάλαιο αυτοτε¬ 
λούς διαχείρισης για την εκτέλεση του ίδιου ή παρεμφε¬ 
ρούς σκοπού. 

Στον Υπουργό Εθνικής Παιδείας και θρησκευμάτων, και 
στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 28 Ιανουάριου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

Ο ΥΦΥΠ. ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΑΛΕΞ. ΠΑΠΑΔΟΠΟΥΛΟΣ ΔΗΜΗΤΡΙΟΣ ΦΑΤΟΥΡΟΣ 
-♦- 

( 2 ) 

Έγκριση σύστασης του κοινωφελούς ιδρύματος με την 

επωνυμία «ΥΠΟΤΡΟΦΙΑΙ ΝΙΚΟΛΗ ΤΗΣ ΣΠΑΘΑΡΑΝΙ- 
ΚΑΣ» και κύρωση του οργανισμού αυτού. 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 20.10.1982 ιδιόγραφη διαθήκη του Νικο¬ 
λάου Γεωργίου Χανιωτάκη, που δημοσιεύθηκε με το αριθ. 
25/1984 πρακτικό του Μον. Πρωτοδικείου Λασιθίου, με 
την οποία συστήθηκε κοινωφελές ίδρυμα με την επωνυμία 
«ΥΠΟΤΡΟΦΙΑΙ ΝΙΚΟΛΗ ΤΗΣ ΣΠΑΘΑΡΑΝΙΚΑΣ» και με 
έδρα την Κοινότητα Ανατολής Λασιθίου. 


2. Τις διατάξεις των άρθρων: α) 95 και 98 του Α.Ν. 
2039/39, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 25.10.1993 γνωμοδότηση του Συμβουλίου 
Εθνικών Κληρ/των. 

4. Την αριθ. Γ.Υ. 5246/14.10.1993 κοινή απόφαση του 
Πρωθυπουργού και του Υπουργού Οικονομικών, με την 
οποία ανατέθηκαν αρμοδιότητες στους Υφυπουργούς Οι¬ 
κονομικών (ΦΕΚ 829/Β/20.10.1993). 

Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΥΠΟΤΡΟΦΙΑΙ ΝΙΚΟΛΗ ΤΗΣ ΣΠΑΘΑΡΑ- 
ΝΙΚΑΣ», η οποία έγινε από τον Νικόλαο Γ. Χανιωτάκη με 
την από 20.10.1982 ιδιόγραφη διαθήκη του, η οποία δη¬ 
μοσιεύθηκε με το αριθ. 25/1984 πρακτικό του Μον. Πρω¬ 
τοδικείου Λασιθίου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Εθνικής Παιδείας και θρησκευμάτων 
και διέπεται από τις διατάξεις της παραπάνω συστατικής 
του πράξης, του παρακάτω οργανισμού, του Α.Ν. 2039/ 
1939 και των διαταγμάτων που εκδόθηκαν ή θα εκδο- 
θούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσερα 
(14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΥΠΟΤΡΟΦΙΑΙ ΝΙΚΟΛΗ ΤΗΣ ΣΠΑΘΑΡΑΝΙ- 
ΚΑΣ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΥΠΟΤΡΟ- 
ΦΙΑΙ ΝΙΚΟΛΗ ΤΗΣ ΣΠΑΘΑΡΑΝΙΚΑΣ», που συστήθηκε 
από τον Νικόλαο Γεωργίου Χανιωτάκη με την από 
20.10.1982 ιδιόγραφη διαθήκη του, η οποία δημοσιεύ¬ 
θηκε με το αριθ. 25/1984 πρακτικό του Μον. Πρωτοδι¬ 
κείου Λασιθίου αποτελεί νομικό πρόσωπο ιδιωτικού δι¬ 
καίου και διέπεται από τις διατάξεις της παραπάνω συστα¬ 
τικής πράξης, του παρόντος οργανισμού, του Α.Ν. 2039/ 
39, όπως κάθε φορά ισχύει ο νόμος αυτός και των διαταγ¬ 
μάτων που εκδόθηκαν ή θα εκδοθούν σε εκτέλεση του νό¬ 
μου τούτου. 

2. Έδρα του ιδρύματος είναι η Κοινότητα Ανατολής Λα¬ 
σιθίου. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Αρθρο 2 

Σκοπός 

Σκοπός του ιδρύματος είναι: 

Η χορήγηση υποτροφιών σε οικονομικά αδύνατους από¬ 
φοιτους δευτεροβάθμιας εκπαίδευσης οι οποίοι διακρίνο- 

νται για την επίδοσή τους και το ήθος τους και κατάγονται 
από την ευρύτερη περιοχή της Κοινότητας Ανατολής, για 
τη συνέχιση των σπουδών τους στα Ανώτατα και Ανώτερα 
Εκπαιδευτικά Ιδρύματα της χώρας. 

Αρθρο 3 

Περιουσία - Πόροι 

Περιουσία του ιδρύματος αποτελούν: 

α) Το ποσόν των ογδόντα χιλιάδων διακοσίων εβδομή¬ 
ντα και σαράντα εννέα (80.270,49) δολλαρίων Η.Π.Α., 
που βρίσκεται κατατεθειμένο στην Εθνική Τράπεζα, υπο¬ 
κατάστημα Ιεράπετρας. 

β) τα 71 / 100 εξ αδιαιρέτου ενός αστικού ακινήτου που 
βρίσκεται στη θέση «ΒΑΓΙΑΝΟΛΑΚΚΟΣ», εκτάσεως 
600,84 τ.μ. κτηματικής περιφέρειας Ανατολής, εντός 
σχεδίου οικισμού. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Αρθρο 4 

Διοίκηση 

1. Το ίδρυμα διοικείται από εννεαμελές Διοικητικό Συμ¬ 
βούλιο, που αποτελείται από επτά μέλη του εκάστοτε κοι¬ 
νοτικού συμβουλίου της κοινότητας Ανατολής και τους Ιω¬ 
άννη Στυλιανού Χαραλαμπάκη και Εμμανουήλ Χαραλά- 
μπους Χαραλαμπάκη. 

2. Οι Ιωάννης Στυλ. Χαραλαμπάκης και Εμμανουήλ Χαρ. 
Χαραλαμπάκης μπορούν να ορίζουν αναπληρωτή τους για 
την περίπτωση θανάτου τους. 

3. Σε περίπτωση που για οποιονδήποτε λόγο καταργη- 
θεί ή συγχωνευθεί η Κοινότητα Ανατολής με το Δήμο Ιερά¬ 
πετρας το Διοικητικό Συμβούλιο υποχρεούται να επιλέξει 
εννέα νέα μέλη καταγόμενα από την Κοινότητα Ανατολής, 
τα οποία για την περίπτωση θανάτου τους μπορούν να ορί¬ 
σουν αναπληρωτές. 

4. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Αντιπρόεδρο, το Γραμματέα και τον Ταμία. 

5. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, χωρίς να έχει ορίσει αναπληρωτή του, η κενή 
θέση συμπληρώνεται με απόφαση των υπολοίπων μελών, 
σύμφωνα με τις διατάξεις της συστατικής πράξης και του 
άρθρου 99 του Α.Ν. 2039/39. 

6. Το Διοικητικό Συμβούλιο συνεδριάζει τακτικά μία 
φορά το δίμηνο και έκτακτα όποτε το ζητήσει ο Πρόεδρος 
ή δύο από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

7. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

8. Οι αποφάσεις του Διοικητικού Συμβουλίου λαμβάνο- 


νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

9. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από πέντε (5) συ¬ 
νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 5 του παρόντος άρθρου. 

10. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες οι 
αποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

11. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού, του Α.Ν. 2039/39 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Λασιθίου) τον προϋπολογισμό και 
απολογισμό του ιδρύματος, σύμφωνα με τις διατάξεις των 
άρθρων 101 και 102 του Α.Ν. 2039/39 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Αρθρο 7 

Αρμοδιότητες Γραμματέα 

1. Ο Γραμματές του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόΐραση αυτού. 

Αρθρο 8 

Αρμοδιότητες Ταμία 
1. Ο Ταμίας του ιδρύματος: 

α) Εισπράττει όλα τα έσοδα του ιδρύματος, εκδίδοντας 
και υπογράφοντας σχετικές αριθμημένες διπλότυπες 
αποδείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 


2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Δ/κού Συμβουλίου που ορίζεται με από¬ 
φαση αυτού. 

Αρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο η οποία αρχίχει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31 η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του ΑΝ 2039/39 και του από 20.12.1939 σχετικού Δ/τος 
(ΦΕΚ 552/Α/22.12.1939).. 

Αρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη όλα 
τα έσοδα και έξοδα του ιδρύματος που πραγματοποιού¬ 
νται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν. Δ/τος. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 

για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Αρθρο 11 

Επιλογή και ανακήρυξη υποτρόφων 

1. Δικαίωμα υποτροφίας έχουν οι απόφοιτοι δευτερο¬ 
βάθμιας εκπαίδευσης που φοιτούν στα Ανώτατα και Ανώ¬ 
τερα Εκπαιδευτικά Ιδρύματα της χώρας και κατάγονται 
από την ευρύτερη περιοχή της κοινότητας Ανατολής. 

Κριτήρια επιλογής τους είναι η βαθμολογία τους, η οικο¬ 
νομική τους κατάσταση και το ήθος τους. 

2. Η επιλογή και ανακήρυξη των υποτρόφων γίνεται με 
διαγωνισμό, σύμφωνα με τις διατάξεις της συστατικής 
πράξης του ιδρύματος, του παρόντος οργανισμού του Α.Ν. 
2039/39 και του από 18.8.1941 Καν. Δ/τος (ΦΕΚ 286/Α/ 
23.8.1941). 

Αρθρο 12 

Χορήγηση υποτροφιών 

1. Το ποσό της μηνιαίας υποτροφίας κάθ υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά¬ 
ξης του ιδρύματος, του άρθρου 54 του Α.Ν. 2039/39 και 
του άρθρου 28 του από 18.8.1941 σχετικού Καν.Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 24, 25, 26 και 27 
του από 18.8.1941 Καν.Δ/τος (ΦΕΚ 
286/Α/23.8.1941). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατάξεις 
της συστατικής πράξης του ιδρύματος και του άρθρου 29 
του παραπάνω Κανονιστικού Διατάγματος, οι οποίες δια¬ 
πιστώνονται με πράξη του Διοικητικού Συμβουλίου του 
ιδρύματος, που έχει υποχρέωση να παρακολουθεί την όλη 
πορεία των σπουδών των υποτρόφων και να αξιώνει απ’ 
αυτούς την υποβολή, κάθε έτος, αποδεικτικών στοιχείων 
της επίδοσής τους. 

Αρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του ΑΝ 2039/39 και 110 και 119 
του Αστικού Κώδικα, ύστερα από πρόταση του Διοικητικού 
Συμβουλίου αυτού. 

Αρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στη κοινότητα 
Ανατολής ως κεφάλαιο αυτοτελούς διαχείρισης για την 
πραγματοποίηση του σκοπού που αναφέρεται στο άρθρο 
2 . 

Στον Υπουργό Εθνικής Παιδείας και θρησκευμάτων και 


στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 28 Ιανουάριου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΥΦΥΠ. ΟΙΚΟΝΟΜΙΚΟΝ ΘΡΗΣΚΕΥΜΑΤΩΝ 

ΑΛΕΞ. ΠΑΠΑΔΟΠΟΥΛΟΣ ΔΗΜΗΤΡΙΟΣ ΦΑΤΟΥΡΟΣ 

-4- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2087 (3) 

Χορήγηση άδειας μεταστεγάσεως Ανώτερης Επαγγελμα¬ 
τικής Σχολής Χορού. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/7 «περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κλπ.» 
(ΦΕΚ 127/Α/13.5.81). 

3. Το άρθρο 15 του Ν. 1348/1983 «Διάλυση του 
Ν.Π.Δ.Δ. με την επωνυμία «Άρμα θέσπιδος» και άλλες 
διατάξεις (ΦΕΚ 47/Α/14.4.1983). 

4. Το Π.Δ. 372/83 «Κανονισμός οργάνωσης και λει¬ 
τουργίας Ανώτερων Σχολών Χορού» (ΦΕΚ 131/Α/83). 

5. Την αριθμ. ΥΠΠΟ/ΓΝΟΣ/49095/30.10.91 (ΦΕΚ 
987/Β/91) Υπουργική απόφαση: 

«Μεταβίβαση αρμοδιοτήτων Υπουργού και δικαιώματος 
υπογραφής» με εντολή Υπουργού» στο Γ ενικό Γ ραμματέα 
και τους Προϊσταμένους Διευθύνσεων, Τμημάτων και 
Γ ραφείων της Κεντρικής Υπηρεσίας του Υπουργείου Πο¬ 
λιτισμού». 

6. Αίτηση της Αμαλίας Ζιώγου - Στρινοπούλου, με τα συ- 
νοδεύοντα δικαιολογητικά για τη μεταστέγαση της επ’ 
ονόματι της Ανώτερης Σχολής Χορού. 

7. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81, όπως τούτο τροποποιήθηκε μετα¬ 
γενέστερα με την αρ. 2436/15.1.1985 (ΦΕΚ 31/Β/85) 
κοινή απόφαση των Υπουργών Προεδρίας της Κυβέρνη¬ 
σης και Πολιτισμού και Επιστημών», για τον έλεγχο της κα- 
ταλληλότητάς του επί της οδού Λαγκαδά 35 κτιρίου στη 
Θεσσαλονίκη. 

8. Την αριθ. 9714/27.6.88 (ΦΕΚ 580/Β/88) απόφασή 
μας με την οποία είχε χορηγηθεί άδεια ίδρυσης και λει¬ 
τουργίας Ανώτερης Σχολής Χορού στην Αμαλία Ζιώγου - 
Στρινοπούλου, στο επί της οδού Γραβιάς 3 και θάλητος 
κτίριο στη Θεσσαλονίκη, αποφασίζουμε: 

1. Χορηγούμε στην Αμαλία Ζιώγου - Στρινοπούλου 
άδεια μεταστεγάσεως της επ’ ονόματι της Ανώτερης 
Επαγγελματικής Σχολής Χορού με έδρα τη Θεσσαλονίκη, 
από την οδό Γραβιάς 3 και θάλητος στην οδό Λαγκαδά 35 
- Θεσσαλονίκη. 

2. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

3. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 24 Ιανουάριου 1994 
Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 
-♦- 

Αριθ. 25021/93 (4) 

Τροποποίηση της συστατικής πράξης του Νομικού Προ¬ 
σώπου με την επωνυμία «2η Ενιαία Σχολική Επιτροπή 

1ου και 2ου Δημοτικών Σχολείων Λουτρακιού» Ν. Κο¬ 
ρινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
(Δ.Κ.Κ.). 

2. Τις διατάξεις του άρθρου 8 παρ. 8 του Ν. 2158/93 
«εκσυγχρονισμός του Ιδρύματος Κρατικών Υποτροφιών 
και άλλες διατάξεις». 

3. Το αριθμ. 27 Ν. 2081/92 που ρυθμίζει τον έλεγχο 
των δαπανών που προκαλούν οι κανονιστικές διοικητικές 
πράξεις. 

4. Την αριθμ. 1358/90 απόφαση Νομάρχη περί σύστα¬ 
σης Ν.Π. με την επωνυμία «2η Ενιαία Σχολική Επιτροπή 
1ου, 2ου Δημοτικών Σχολείων Λουτρακιού». 

5. Την αριθμ. 404/93 απόφαση του Δημοτικού Συμβου¬ 
λίου Λουτρακιού - Περαχώρας περί τροποποίησης της συ¬ 
στατικής πράξης του Ν.Π. 2η Ενιαία Σχολική Επιτροπή 
1ου, 2ου Δημοτικών Σχολείων Λουτρακιού, αποφασί¬ 
ζουμε: 

Τροποποιούμε την αριθμ. 13581 /90 απόφαση Νομάρχη 


περί σύστασης Ν.Π. με την επωνυμία 2η Ενιαία Σχολική 
Επιτροπή 1 ου και 2ου Δημοτικών Σχολείων Λουτρακιού 
ως προς την 3 παράγραφό της που αναφέρεται στη σύν¬ 
θεση του Δ/κού Συμβουλίου του Ν.Π., όπως παρακάτω: 

Το Νομικά Πρόσωπο διοικείται από 7μελές Δ/κό Συμ¬ 
βούλιο αποτελούμενο από: 

α) τους εκάστοτε Δ/ντές του 1 ου και 2ου Δημοτικών 
Σχολείων. 

β) έναν Δημοτικό Σύμβουλο οριζόμενο με απόφαση του 
Δημοτικού Συμβουλίου. 

γ) Δύο δημότες ή κατοίκους Λουτρακιού, οριζόμενους 
με απόφαση του Δημοτικού Συμβουλίου. 

δ) Από έναν εκπρόσωπο των συλλόγων γονέων και κη¬ 
δεμόνων του 1 ου και 2ου Δημ. Σχολείων ή από ένα εκπρό¬ 
σωπο των γονέων και κηδεμόνων των μαθητών των σχο¬ 
λείων αυτών. 

Ως Πρόεδρος του Δ/κού Συμβουλίου ορίζεται ο αρχαιό¬ 
τερος εκ των Δ/ντών του 1ου και 2ου Δημοτικών Σχο¬ 
λείων. 

Κατά τα λοιπά ισχύει ως έχει η αριθμ. 13581/90 από¬ 
φαση Νομάρχη. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Λουτρα¬ 
κιού - Περαχώρας ύψους 1.560.000 για καθένα από τα 
επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 18 Ιανουάριου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


